open-index/open-wikipedia-markdown huggingface dataset:
Reinhard Bendix

**Reinhard Bendix**, nado en Berlín o 25 de febreiro de 1916 e finado en Berkeley o 28 de febreiro de 1991, foi un sociólogo estadounidense de orixe alemá.

## Traxectoria 
De familia xudía acomodada, logo de estudar na súa cidade natal, en 1934 estivo un ano en Londres. Oposto ao nazismo, pertenceu a Neu Beginnen e Hashomer Hatzair, grupos que chamaban á resistencia contra os nazis. En 1938 emigrou aos Estados Unidos, proseguindo os seus estudos de doutoramento na Universidade de Chicago, naturalizado estadounidense en 1943, nese ano e ata 1946 deu clases na Universidade de Chicago, despois en 1947 pasou á Universidade de Colorado antes de se mover ao departamento de socioloxía da Universidade de California, Berkeley en 1947, onde continuaría o resta da súa carreira.

Bendix foi presidente da American Sociological Association en 1970 , e de 1968 a 1970 foi director do programa de educación exterior en Göttingen da Universidade de California. En 1972 ingresou no departamento de ciencia política de Berkeley.

Gran parte da súa obra está centrada na autoridade e relacións económicas, porén foi tamén un dos principais estudosos da obra de Max Weber e está considerado un arquitecto de pontes intelectuais entre os Estados Unidos e Alemaña 

## Obras 
### Libros 
* *Work and Authority in Industry*, (1956)
* *Social Mobility in Industrial Society* con Seymour M. Lipset (1959), ISBN 0-88738-760-8 edición online
* *Max Weber: An Intellectual Portrait*, (1960)
* *Nation-Building & Citizenship: Studies of Our Changing Social Order*, (1964)
* *Kings or People: Power and the Mandate to Rule*, (1978)
* *Force, Fate and Freedom*, (1984)
* *From Berlin to Berkeley*, (memorias, 1986) 
* *Embattled Reason, Vol. 1*, (1988)
* *Embattled Reason, Vol. 2*, (1989)
* *Unsettled Affinities*, (póstuma, 1993)

### Artigos 
* “State, Legitimation, and 'Civil Society'”. *TELOS* 86 (Winter 1990-91). Nova York: Telos Press

## Notas
Juan Golpe

**Juan Golpe Varela**, nado en Oza (Oza-Cesuras) e finado na mesma parroquia o 1 de novembro de 1935, foi un avogado, xornalista e político galego.

## Traxectoria 
Naceu no pazo de Paio, segundo fillo de Manuel Golpe Núñez e Rita Varela de Sotomayor e irmán de Salvador Golpe. Avogado, foi concelleiro na Coruña arredor do ano 1890. Foi vocal do comité local da Asociación Regionalista. Xunto co seu irmán Salvador Golpe fundou en 1894 o xornal rexionalista *Unión Gallega*. Foi dirixente do movemento agrario Solidaridad Gallega (1906-1910) e animador do periódico *La Defensa*. En 1909 presentouse a deputado provincial como candidato agrario polo distrito de Betanzos-Pontedeume fronte ao conservador Ramón García Álvarez, pero non resultou elixido. Exerceu como avogado na Coruña.

## Notas 
## Véxase tamén 
### Bibliografía 
*
Gran Premio de Mónaco de 1983

O **Gran Premio de Mónaco de 1983** foi unha carreira de Fórmula Un celebrada o 15 de maio de 1983 no Circuíto de Mónaco en Monte Carlo, Mónaco. Foi a quinta carreira do Campionato do Mundo de pilotos de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos da clasificación.

## Notas 
* Pole posición: Alain Prost - 1:24.840
* Volta rápida: Nelson Piquet - 1:27.283 on lap 69
* Ningún dos coches McLaren cualificaron.
* Esta foi a única vez que Niki Lauda non se cualificou na Fórmula Un.
* 30 anos despois, o fillo de Keke Rosberg, Nico Rosberg, gañou o Gran Premio de Mónaco.

## Véxase tamén 
### Ligazóns externas
Emblema de Turquía

A **República de Turquía** non ten un escudo de armas ou emblema oficial. O símbolo da portada do pasaporte turco é sinxelamente a estrela e a media lúa que se atopan na bandeira de Turquía.

O *Ministerio de Relacións Exteriores de Turquía* utiliza un círculo vermello que contén a lúa crecente e a estrela en dourado e orientadas verticalmente coa estrela na parte superior. Todo rodeado por un texto en dourado: "T.C. Dışişleri Bakanlığı" ("Ministerio de Relacións Exteriores da República de Turquía"). Unha variante deste emblema oval contén o texto dourado "Türkiye Cumhuriyeti Büyükelçiliği" ("Embaixada da República de Turquía") e é utilizado polas embaixadas turcas.

Un emblema circular baseado na bandeira de Turquía utilízase nas organizacións do goberno, ministerios e parlamento turcos. Tamén se utilizou como distintivo dos atletas e deportistas turcos e nos vellos documentos de identidade dese país.

O selo do Presidente de Turquía ten unha grande estrela centrada rodeada por 16 estrelas de cinco puntas, que simbolizan os 16 estados na historia turca.

## Emblemas utilizados polo Ministerio de Relacións Exteriores e as embaixadas 

Ficheiro:Turkey emblem round.svg
Ficheiro:Emblem of the Republic of Turkey.svg

## Outros emblemas de institucións do Estado turco 

Ficheiro:Emblem of the Presidency of Turkey.svg|Selo do Presidente de Turquía.
Ficheiro:Seal of the Turkish Parliament (Türkiye Büyük Millet Meclisi).svg|Emblema da Grande Asemblea Nacional de Turquía (Türkiye Büyük Millet Meclisi).

## Véxase tamén 
### Outros artigos 
* Bandeira de Turquía
Santuario panhelénico

miniatura|Santuarios gregos.
Un **santuario panhelénico** (do grego antigo *pan* *todo* e *hellen* *grego*) é un santuario da Grecia antiga no que os gregos das diferentes cidades honran en común os mesmos deuses.

Os santuarios panhelénicos reúnen a comunidade grega coa ocasión dos Xogos Panhelénicos.

Atraen peregrinos de toda Grecia para a consulta do seu oráculo (por exemplo o santuario panhelénico de Delfos ou mesmo de Nemea, en Grecia). A Pitia dá en Delfos oráculos en resposta aos homes e aos deuses.
## Santuarios panhelénicos
*Olimpia (Zeus).
*Nemea (Zeus e Heracles).
*Istmo de Corinto (Poseidón).
*Eleusis e Samotracia onde teñen lugar cultos mistéricos.
*Epidauro (Asclepio).
*Delfos (Apolo).
Áditon

[miniatura|350px|Exemplo de adyton no [Templo de Apolo de Figalia.]]

O **áditon** (en grego antigo τὸ ἄδυτον *tò ádyton* literalmente *lugar no que non se pode entrar*) é un termo de arquitectura que designa no templo grego antigo un espazo reservado a certas funcións, a maior parte das veces relixiosas. Trátase en xeral dunha habitación situada ben na parte traseira do naos, ben metida no propio naos, pero que pode ser tamén subterránea (daquela falarase dunha cripta) ou ao contrario, elevada sobre un podio.

## Véxase tamén 
### Bibliografía 
* GINOUVÈS, René: Dictionnaire méthodique de l'architecture grecque et romaine, t. III: Espace architecturaux, bâtiments et ensembles, Collection de l'École française de Rome 84, EFR - EFA, 1998 (ISBN 02235099), p.&nbsp;43-44.
Savonia do Norte

**Savonia do Norte** (en finés **Pohjois Savo** e en sueco **Norra Savolax**) é unha das 19 rexións de Finlandia. Está situada ao leste do país, na provincia histórica de Savonia e na actual provincia de Finlandia Oriental. A súa capital e cidade máis poboada é Kuopio.

Savonia do Norte limita ao sur con Savonia do Sur, ao suroeste con Finlandia Central, ao noroeste con Ostrobotnia do Norte, ao norte con Kainuu e ao leste con Carelia do Norte.

É a sexta rexión máis poboada do país e a quinta máis extensa.

## Concellos 
Savonia do Norte conta con 18 concellos, 5 dos cales son considerados cidades (en letra grosa):

As cidades máis poboadas en 2011 eran:
# Kuopio, 96&nbsp;880
# Varkaus, 22&nbsp;927
# Iisalmi, 22&nbsp;183
# Siilinjärvi, 21&nbsp;002
# Leppävirta, 10&nbsp;603
# Lapinlahti, 10&nbsp;418
# Kiuruvesi, 9&nbsp;325
# Suonenjoki, 7&nbsp;619
# Nilsiä, 6&nbsp;518
# Juankoski, 5&nbsp;262

### Antigos concellos 
* 23px Iisalmen maalaiskunta
* 23px **Juankoski**
* 23px Karttula
* 23px Kuopion maalaiskunta
* 23px Maaninka
* 23px Muuruvesi
* 23px **Nilsiä**
* 23px Riistavesi
* 23px Säyneinen
* 23px Varpaisjärvi
* 23px Vehmersalmi

## Política 
Os resultados das eleccións parlamentarias de 2011 en Savonia do Norte deron os seguintes resultados:

* Partido de Centro 25.4%
* Finlandeses Auténticos 20.8%
* Partido Socialdemócrata de Finlandia 18.3%
* Partido de Coalición Nacional 16.4%
* Alianza de Esquerda 8.4%
* Liga Verde 5.5%
* Demócrata-Cristiáns 3.9%

## Galería de imaxes 

Ficheiro:Kuopio market place 2011.jpg|Praza do Mercado de Kuopio (*Tori*), coñecida en toda Finlandia. 
Ficheiro:Syväri1.jpg|Lago Syväri.
Ficheiro:Koski-laiva.JPG|M/S Koski transporte no lago Kallavesi.
Ficheiro:Kuopio-center-from-Puijo.jpg|Panorámica dende a torre de Puijo cara á cidade de Kuopio e o lago Kallavesi.
Ficheiro:Cathedral of Kuopio in Finland.ojp.jpg|Catedral de Kuopio.
Ficheiro:Taipale Canal.jpg|Canal Taipale, Varkaus.
Ficheiro:Nilsiä Church.jpg|Igrexa de Nilsiä en estilo romántico nacional. 
Ficheiro:Koljonvirta.JPG|Estreitos de Koljonvirta, Iisalmi.
Ficheiro:Finland Ice Marathon 2006 pano.jpg|Maratón do xeo de Kuopio.
Ficheiro:Iisalmi old church.jpg|Igrexa de madeira, Iisalmi.

## Véxase tamén 
### Ligazóns externas 
* Páxina Web Oficial
Alfonso Osorio de Moscoso

**Alfonso Osorio de Moscoso Osorio de Moscoso**, nado en Madrid o 25 de maio de 1858 e finado en Vilagarcía de Arousa o 24 de novembro de 1901, foi un avogado e político galego.

## Traxectoria 
Fillo de Fernando Osorio de Moscoso Fernández de Córdoba. Licenciado en Dereito, foi seguidor político de Cánovas del Castillo. Maestrante de Sevilla e Duque de Terranova, en 1883 recibiu o título de marqués de Monasterio. Foi deputado a Cortes co Partido Conservador polo distrito de Caldas (1891-1893) e designado senador por dereito propio (1893).

## Véxase tamén 
### Ligazóns externas 
* Ficha no Senado
* Notas biográficas
Virusoide

Os **virusoides** son moléculas de ARN circular monocatenario infectivas sen cápside propia parecidas aos viroides, que para a súa replicación e encapsidación dependen doutro virus de plantas. O seu xenoma está formado por ARN monocatenario circular e é moi pequeno, xa que consta só duns centos de nucleótidos e non codifica proteínas.

Os virusoides son similares aos viroides en tamaño e modo de replicación do ARN (polo mecanismo dos "círculos rodantes"), pero diferéncianse en que os viroides poden replicarse por si sós utilizando encimas do hóspede, polo que non necesitan o acompañamento doutro virus para replicarse, e os virusoides deben infectar xunto con outro virus específico para a súa replicación. O virus do que dependen denomínase virus axudante (*helper virus*), e tamén os encapsida. Isto é característico de todas as partículas subvirais satélites, das que os virusoides forman parte.

Aínda que os virusoides son estudados pola viroloxía, non son considerados virus, senón partículas subvirais. Como dependen doutro virus para poder infectar clasifícanse dentro do grupo máis amplo dos satélites. Nas clasificacións taxonómicas aparecen clasificados como Satélites/ácidos nucleicos satélites/Subgrupo 3: ARNs satélites circulares. Neste grupo están incluídos todos os satélites sen cápside e con ARN monocatenario circular, que son os virusoides. Algúns satélites codifican proteínas da cápside e outros non e poden ter ADN ou ARN segundo a especie (os virusoides son sempre de ARN monocatenario e sen cápside).
Na literatura non sempre se distinguiu ben estre os termos virusoide e satélite, de modo que ás veces virusoide pode aparecer utilizado nun sentido amplo referíndose a todos os satélites, pero en realidade na clasificación actual os virusoides son un subgrupo dentro dos satélites.

Exemplos de virusoides son:
* *ARN satélite pequeno do virus do mosaico de Arabis*
* *ARN satélite do virus RPV do ananismo amarelo dos cereais*
* *ARN satélite do virus das manchas amarelas da endivia*
* *ARN satélite do virus do veado transitorio da alfalfa*
* *ARN satélite do virus das manchas de Solanum nodiflorum*
* *ARN satélite do virus das manchas do trevo subterráneo*
* *ARN satélite do virus das manchas en anel do tabaco*
* *ARN satélite do virus das manchas do tabaco*

## Notas 
## Véxase tamén 
### Outros artigos 
* Viroide
* Satélite (partículas subvirais satélites)
* Prión
* Obelisco
* Clasificación dos virus
Hawks & Doves

***Hawks & Doves*** é o décimo álbum de estudio do músico canadense Neil Young. O álbum, á vez acústico e eléctrico, ten dúas partes ben definidas: os temas da primeira cara fixéronse en gravacións que datan de 1974 a 1977 e a segunda cara leva sesións realizadas especificamente para o álbum a comezos do ano 1980. O álbum chegou ao número #30 da lista Billboard de álbums de pop en decembro de 1980 nos Estados Unidos.

## Listaxe de cancións
Todos os temas compostos por Neil Young.

### Cara 1 - *"Doves"*
# "Little Wing"&nbsp;– 2:10
# "The Old Homestead"&nbsp;– 7:38
# "Lost in Space"&nbsp;– 4:13
# "Captain Kennedy"&nbsp;– 2:50

### Cara 2 - *"Hawks"*
# "Stayin' Power"&nbsp;– 2:17
# "Coastline"&nbsp;– 2:24
# "Union Man"&nbsp;– 2:08
# "Comin' Apart at Every Nail"&nbsp;– 2:33
# "Hawks & Doves"&nbsp;– 3:27
NGC 1672

**NGC 1672** é unha galaxia en espiral barrada, situada na constelación de Dorado. Orixinalmente pensábase que era membro do Grupo de Dorado, pero máis tarde esta relación sería desbotada. NGC 1672 posúe unha gran barra que se estima que ten preto de 20 kilopc de longo. Ten fortes emisións de radio procedentes do seu núcleo, barra e as porcións interiores do seus brazos.

## Núcleo 
A clasificación do núcleo de NGC 1672 non está definida. A meirande parte das galaxias poden ser clasificadas polos seus espectros electromagnéticos, caendo nun dos tres seguintes tipos de núcleos:
* Unha rexión nuclear HII, unha rexión que ten un espectro semellante o das rexións de formación de estrelas da nosa Vía Láctea, e polo tanto está asociado coa actividade de formación de estrelas.
* Un núcleo tipo Seyfert, un tipo de núcleo galáctico activo que posiblemente conteña un supermasivo burato negro.
* Unha rexión nuclear cunha baixa liña de emisión de ionización, unha rexión cunha liña espectral de emisión moi feble para o gas ionizado, a cal podería conter tanto unha rexión de formación de estrelas coma un burato negro.

NGC 1672, pola contra, parece non encaixar en ningún destes tres tipo e o seu espectro parece unha mestura destes tres tipos de núcleos.

## Notas 
## Véxase tamén 
### Ligazóns externas 
* Hubblesite Newscenter: Pictures and description
Françoise Barré-Sinoussi

**Françoise Barré-Sinoussi**, nada en París o 30 de xullo de 1947, é unha bióloga francesa.

## Traxectoria 
Foi galardoada co Premio Nobel de Fisioloxía ou Medicina en 2008, xunto co Luc Montaigner e Harald zur Hausen. Ela e Montaigner recibiron unha metade do premio polo seu descubrimento do VIH.

## Notas
Song Siyeol

**Song Siyeol** (coreano: 송시열, 宋時烈), nado en 1607 e finado en 1689, foi un político, filósofo e escritor, erudito confucianista de Corea na dinastía Choson.
Blaufelden

**Blaufelden** é un concello no distrito de Schwäbisch Hall en Baden-Württemberg (Alemaña). A superficie é de 90.18&nbsp;km² e a poboación de 5217 habitantes en 2015.

As terras do concello sitúase entre os 320 e 488 metros de altura, e consiste na vila principal de Blaufelden e os antigos concellos incorporados na década de 1970: Billingsbach, Gammesfeld, Herrentierbach, Wiesenbach e Wittenweiler. Desde a reforma protestante a maioría da poboación é luterana, hai unha igrexa católica na vila de Blaufelden e igrexas neoapostólicas en Blaufelden e Herrentierbach. Tradicionalmente un territorio agrícola e gandeiro, o sector primario aínda xoga un importante papel na economía local, con case un cento de explotacións agrícolas e gandeiras.
Decaschistia

***Decaschistia*** é un xénero con 19 especies pertencentes á familia Malvaceae e orixinario do Sueste de Asia (India, Indochina, China, norte de Australia). Descrito por Robert Wight e George Arnott Walker Arnott publicado en *Prodromus Florae Peninsulae Indiae Orientalis 1: 52* no ano 1834. A especie tipo é *Decaschistia crotonifolia* Wight & Arn.. Son arbustos, ou mesmo herbáceas, perennes entre 0,2 e 1 m de altura, as follas poden ser estipuladas ou pecioladas e as flores relativamente grandes e rechamangueiras poden ser solitarias ou formaren inflorescencias

## Especies 
## Notas 
## Véxase tamén 
### Ligazóns externas 
* Perfil en Florabase. Western Australia Flora
Cancún

**Cancún** (do maia *kaan kun*: niño de cobras), é unha cidade de México, localizada na costa nordés da península do Iucatán, no estado de Quintana Roo e capital do concello de Benito Juárez. É un importante centro turístico internacional, recoñecido pola OMT.. A súa poboación era de 628.306 habitantes en 2010.

## Toponimia e escudo 
miniatura|esquerda|Fonte alusiva ao escudo de Benito Juárez, Avs. Cobá y Náder.

### Toponimia 
Existen dúas versións sobre a orixe do nome, dependendo da pronuncia maia: a primeira versión é «niño de serpes» e a segunda versión, menos aceptada, é o «lugar da serpe dourada». Isto débese a que a illa de Cancún ten forma de "7", e no amencer aseméllase á forma dunha serpe dourada, polo reflexo do Sol.

### Escudo 
O escudo do concello de Benito Juárez, que tamén representa á cidade de Cancún, foi creado polo deseñador gráfico californiano de orixe mexicana Joe Vera, despois dun concurso convocado por Fonatur. Divídese en tres partes: a cor azul simboliza o mar Caribe; o amarelo, a area, e o vermello, os raios do Sol.

## Clima 
300px|miniatura|Ocaso sobre a lagoa Nichupté.

## Notas 
## Véxase tamén 
### Ligazóns externas 
* Web do concello de Benito Juárez
Reginald Bibby

**Reginald Wayne Bibby**, nado en Edmonton en 1943, é un sociólogo canadense, especializado na evolución das tendencias relixiosas no Canadá e o máis importante sociólogo da relixión do país .

## Traxectoria 
Estudou nas universidades de Alberta e Calgary e foi profesor na Universidade Estatal de Washington, e desde 1975 no departamento de socioloxía na Universidade de Lethbridge. Bibby tamén completou un bacharelato en teoloxía no seminario baptista de Louisville.

Investigador das crenzas persoais dos canadenses e o seu impacto social, por medio do Project Canada Surveys que dirixe e que difunde e analiza por medio de libros, de artigos aparecidos en Globe and Mail, Calgary Herald, Edmonton Journal, Ottawa Citizen e de crónicas radiofónicas en Canada AM.

As súas investigacións déronlle un novo índice de análise psicolóxica que el denomina índice de relixiosidade e que lle permiten demostrar que Quebec a provincia máis crente (91%) pero coa menor asistencia a cerimonias relixiosas (24 %).

## Obras 
* *Project Canada: A Study of Deviance, Diversity and Devotion in Canada*, 1976
* *Religionless Christianity: Profile of Religion in Canada*
* *The Emerging Generation: An Inside Look at Canada’s Teenagers*, 1985
* *Fragmented Gods: The Poverty and Potential of Religion in Canada*, 1987 .
* *Teen Trends*, 1992
* *The Bibby Report: Social Trends Canadian Style*, 1995
* ''Canada's Teens: Today, Yesterday and Tomorrow*, 2001 
* *Restless Gods: The Renaissance of Religion in Canada*, 2002
* *The Future Families Project: A Survey of Canadian Hopes and Dreams*, 2004 
* *The boomer factor: What Canada's most famous generation is leaving behind", 2006 (ISBN 978-0-9780554-4-8)
* *The Bibby Report on Catholicism in Quebec*, 2007*''The emerging millennials: How Canada's newest generation is responding to change & choice", 2009 (ISBN 978-0-9810614-0-5)
* ''Beyond the Gods & Back: Religion's Demise and Rise and Why It Matters'', 2011

## Notas 
## Véxase tamén 
### Outros artigos 
* Gary Bouma
### Ligazóns externas 
* Web de Reginald Bibby .
ADN satélite

::*Ver satélite (homónimos).*
O **ADN satélite** é un tipo de secuencias repetitivas do ADN que se separan a partir do ADN cromosómico por ultracentrifugación diferencial. O ADN satélite consta de longas secuencias dispostas en tándem repetitivas e non codificantes. O ADN satélite é o principal compoñente dos centrómeros dos cromosomas e dos telómeros, e forma o principal compoñente estrutural da heterocromatina.

As secuencias de ADN satélite poden ter varios millóns de pares de bases pero as unidades que se repiten son moito máis pequenas e denomínanse "unidade de repetición". Estas unidades varían en lonxitude dun tipo de ADN satélite a outro, desde só 5 pares de bases nos satélites III humanos a 755 pares de bases nos satélites dos xenomas das plantas .

O ADN **α-satélite** (tamén chamado *ADN alfoide*) está constituído por repeticións dun motivo de 171 pares de bases . Atópase no centrómero de todos os cromosomas, onde se estende por rexións con lonxitudes que van desde centos de miles de pares de bases a varios millóns. O número de repeticións e o tamaño total varían dun cromosoma a outro e dun individuo a outro. O ADN α-satélite contribúe á función do centrómero, permitindo o recrutamento da proteína CENP-B (*Centromeric protein B*) pola intermediación dun motivo conservado de 17 pares de bases. Porén, non é indispensable para a correcta función do centrómero, xa que poden observarse neocentrómeros plenamente funcionais en rexións xenómicas desprovistas de α-satélites.

O ADN **β-satélite** esta constituído por repeticións dun motivo de 68 pares de bases. Aparece en rexións dun tamaño de 50 a 300 kb nos brazos curtos dos cromosomas acrocéntricos (cromosomas 13, 14, 15, 21 e 22), arredor dos centrómeros dos cromosomas 1, 3 e 9 e sobre o brazo longo do cromosoma Y .

O ADN **satélite III** está constituído por repeticións dun motivo de 5 pares de bases (GGAAT), que ocupa varios centos de kb na rexión pericentromérica da maior parte dos cromosomas  e está asociado a rexións centroméricas e pericentroméricas de todos os cromosomas. Hai dous tipos de satélites no ADN murino:
* os **satélites maiores**, constituídos por repeticións dun motivo de 234 pares de bases, situados nas rexións pericentroméricas  ;
* os **satellites menores**, constituídos por repeticións dun motivo de 123 pares de bases, situados nas rexións centroméricas .

## Notas 
## Véxase tamén 
### Outros artigos 
* Reacción en cadea da polimerase
* Xenoma humano

### Bibliografía 
* 
* 

### Ligazóns externas 
* MeshName - Satellite+DNA http://www.nlm.nih.gov/cgi/mesh/2011/MB_cgi?mode=&term=Satellite+DNA
Hotel Nacional de Cuba

O **Hotel Nacional de Cuba** é un dos hoteis máis emblemático da Habana, famoso pola súa distinción, polo seu luxo, e polos servizos de primeira clase que ofrece. Foi inaugurado o 30 de decembro de 1930 nun saínte costeiro da Punta Brava. En 1946 acolleu a Conferencia da Habana entre líderes mafiosos italianos e norteamericanos. Persoeiros do cine, da música e da literatura como Ernest Hemingway, Buster Keaton, Marlon Brando, Errol Flynn, Jorge Negrete ou Johnny Weissmüller aloxáronse no hotel nos seus primeiros anos. Mais adiante tivo clientes tan salientables como Winston Churchill ou Alexander Fleming.

O edificio ten 8 andares, 16 suites e 457 habitacións. É Monumento Nacional de Cuba, e foi declarado Memoria do Mundo pola Unesco.

## Véxase tamén 
### Ligazóns externas 
* Páxina do Hotel Nacional de Cuba
Fibrocito

Un **fibrocito** é unha célula mesenquimática inactiva, que ten un citoplasma pequeno, un retículo endoplasmático rugoso pouco extenso e non presenta evidencias bioquímicas de síntese proteica. 
 
O termo *fibrocito* contrasta co termo *fibroblasto*. Un fibrocito pode ser considerado como un fibroblasto en repouso. Os fibroblastos son células activas do tecido conectivo caracterizadas pola síntese de proteínas da matriz extracelular fibrosa, especialmente coláxenos. Cando o tecido sofre danos, as células mesenquimáticas predominantes, os fibroblastos, críase que derivaban dos fibrocitos ou de células do músculo liso que revisten os vasos sanguíneos ou glándulas. Normalmente, os fibroblastos expresan a proteína actina do músculo liso, unha forma de actina que se atopou primeiro nas células musculares lisas e non se atopa nos fibrocitos inactivos. Os fibroblastos que expresan esta forma de actina denomínanse "miofibroblastos" .

Recentemente o termo "fibrocito" foi aplicado tamén a células transportadas polo sangue que poden abandonar a circulación, entran nos tecidos e convértense en fibroblastos . Como parte do tema máis xeral da bioloxía das células nai ou troncais, varios estudos suxiren que o sangue contén células derivadas da medula ósea que poden diferenciarse en fibroblastos. Estas células expresan o marcador de superficie de células hematopoéticas CD34+, CD45+, e tamén o coláxeno. Estas células poden migrar aos sitios que sufriron danos, o que suxire que exercen unha función na curación de feridas. Varios estudos suxiren que os fibrocitos median na curación das feridas e a reparación do tecido fibrótico.

## Nomenclatura
A nomenclatura fibrocito/fibroblasto foi un pouco confusa na literatura. A terminación blasto utilízase xeralmente para designar células indiferenciadas, pero o fibroblasto é unha célula diferenciada. A terminación cito utilízase xeralmente para designar células diferenciadas, pero o fibrocito é unha célula indiferenciada ou en repouso. Orixinariamente o termo fibroblasto creouse para describir unha célula "creadora de fibras" do tecido conxuntivo e non para nomear unha célula inmatura. Algúns autores usaron como sinónimos os dous termos para denominar as células diferenciadas. Outros distinguen o fibrocito como célula indiferenciada ou en repouso e o fibroblasto como diferenciada, que é o máis común.
Hai unha tendencia a utilizar só fibroblasto. O uso máis recente de fibrocito é o de célula que circula polo sangue e se diferencia en fibroblasto nos tecidos.

## Notas
Natalie Wood

**Natalie Wood**, pseudónimo de **Natalia Nikolayevna Zakharenko**, nada en San Francisco (California) o 20 de xullo de 1938 e finada en Santa Catalina (California) o 29 de novembro de 1981, foi unha actriz estadounidense de cinema e televisión.

## Traxectoria 
Naceu co nome de Natalia Nikolayevna Zakharenko. Os seus pais emigraran de Rusia pouco antes. Axiña o seu pai substituíu o apelido familiar polo de Gurdin e aos catro anos quedou inscrita no rexistro como Natasha Gurdin. Ela falaba inglés e ruso.

Empuxada e apoiada pola súa ambiciosa nai Maria, Natalie Wood converteuse nunha estrela de cine infantil, que interveu en numerosas películas con notable éxito, e foi unha das poucas que conseguiu levar a cabo a transición de estrela infantil cara a actriz adulta.

Natalie Wood gozou durante un período do estrelato, debido sen dúbida ao seu físico, á súa capacidade expresiva e á eficacia das súas actuacións. Foi nomeada ao Óscar en tres ocasións, pola súa interpretación en *Rebel without a cause*, *Esplendor na herba* e *Love with the Proper Stranger*.

Outro dos seus grandes filmes foi *West Side Story*, no que interpretou o papel principal de María. Xa que Wood tiña unha bonita voz, foi ela quen cantou todas as súas cancións. Con todo, finalmente foi dobrada por unha cantante profesional, o que lle ocasionou unha gran decepción.

Nestes anos, no apoxeo da súa carreira cinematográfica, foi considerada a actriz máis popular de Hollywood xunto con Elizabeth Taylor. O seu historial inclúe outras películas importantes como *Centauros do deserto*, de John Ford e *The Candidate* cun novo Robert Redford.

Wood estivo casada en dúas ocasións co actor Robert Wagner. Estivo un tempo de noiva cos actores Michael Caine, Steve McQueen, Tony Curtis, Warren Beatty, Dennis Hopper, o cantante Elvis Presley, o director de cine Henry Jaglom, e o político Jerry Brown.

Faleceu despois de caer ó mar desde o barco onde estaba, próximo á illa de Santa Catalina, California.

## Notas 
## Véxase tamén
Museo da Revolución

O **Museo da Revolución** é un edificio situado no centro da cidade da Habana, construído entre 1913 e 1920, que no seu tempo foi o Palacio Presidencial, e que dende 1959 acolle unha colección de material sobre a revolución cubana. Considerado o museo de historia máis importante de Cuba, nas súas máis de 30 salas hai unhas 9.000 pezas expostas. En 2008 recibiu uns 300.000 visitantes.

## Véxase tamén 
### Ligazóns externas 
* Páxina do Museo da Revolución
Gary Bouma

**Gary Bouma**, nado en Grand Rapids (Míchigan) en 1942 e finado en Melbourne o 19 de agosto de 2021, foi un sacerdote e sociólogo australiano-norteamericano, profesor na Universidade Monash en Melbourne, Australia.

## Traxectoria 
Estudou na Universidade Cornell e foi profesor na Universidade Dalhousie (Canadá), reside en Australia desde 1979, é mais tamén é pastor anglicano; o foco da súa investigación académica é a interrelación entre sociedade e relixión nas sociedades occidentais, con especial interese no multiculturalismo, o pluralismo relixioso e o diálogo interrelixioso, e para alén participou na Conferencia Mundial de Relixións para a Paz e a Christian Research Association.

## Obras 
* *A Handbook of Social Science Research*, 1987 (con B. Atkinson; 2ª edición aumentada 1995)
* *The Research Process*, 1993 (5ª ed. aumentada 2004)
* *Mosques and Muslim Settlement in Australia*, 1994
* *Believe It or Not: Australian Spirituality and the Churches in the 90s*, 1996 (con Philip Hughes, Craig Thompson e Rohan Pryor) 
* *Many Religions All Australian: Religious Settlement, Identity and Cultural Diversity*, 1997
* *Religion in an Age of Change*, 1999 b2011 Being Faithful in Diversity: Religions and Social policy in Multifaith Soceties. Adelaide: ATF Press.
* *Managing Religious Diversity: From Threat to Promise*, 1999
* *Religion, Cultural Diversity and Safeguarding Australia*, 2004
* *Australian Soul: Religion and Spirituality in the 21st Century*, 2006
* *Democracy in Islam*, 2007
* *Religious Diversity in Southeast Asia and the Pacific Islands: National Case Studies*, 2009 (con Rod Ling e Doug Pratt)
* *Being Faithful in Diversity: Religions and Social policy in Multifaith Soceties*, 2011

## Notas 
## Véxase tamén 
### Outros artigos 
* Reginald Bibby
### Ligazóns externas 
* Vídeo dunha entrevista de Gary Bouma a *Eureka Street* sobre o futuro da relixión en Australia 
* Entrevista en ABC Local Radio
Da Nang

**Da Nang** (en , ) é unha importane cidade portuaria na costa centro meridional de Vietnam, na ourela do Mar da China Meridional na embocadura do río Han. Constitúe o centro comercial, educativo e das comunicacións do Vietnam Central e tamén é un importante destino turístico. A cidade recibiu os nomes de **Cửa Hàn** durante o primeiro asentamento na dinastía Đại Việt e **Tourane** (ou **Turon**) durante goberno colonial francés.

Antes de 1997 formaba parte da provincia de Quảng Nam-Đà Nẵng agora que o 1 de xaneiro de 1997 converteuse nunha das cinco municipalidades independentes do Vietnam. Đà Nẵng conta co meirande cociente de urbanización das cidades vietnamitas. A superficie total da municipalidade é de 1256&nbsp;km² e a poboación de 887.069 habitantes (2009).

## Notas 
## Véxase tamén 
### Ligazóns externas 
*Web oficial   .
O Clone

***O Clone*** é unha telenovela brasileira escrita por Glória Perez, que se estreou na Rede Globo no día 1 de outubro de 2001 rematada o 15 de xuño de 2002. Contén 221 episodios.
Conta cos actores Giovanna Antonelli, Murilo Benício, Juca de Oliveira, Adriana Lessa, Stênio Garcia, Débora Falabella, Eliane Giardini, Vera Fischer, Reginaldo Faria, Letícia Sabatella, Antônio Calloni, Jandira Martini, Cristiana Oliveira, Neuza Borges, Nívea Maria, Dalton Vigh e Daniela Escobar.

## Elenco
*Murilo Benício - Lucas Ferraz, Léo (O Clone) e Diogo Ferraz 
*Giovanna Antonelli - Jade Rachid
*Juca da Oliveira - Augusto Albieri
*Stênio García - Ali
*Dalton Vigh - Saíd
*Daniela Escobar - Maysa Ferraz
*Eliane Giardini - Nazira
*Reginaldo Faria - Leônidas Ferraz
*Vera Fischer - Yvete
*Neuza Borges - Dalva
*Jandira Martini - Zoraide
*Nívea Maria - Edna Albieri
*Adriana Lessa - Deusa da Silva
*Antônio Calloni - Mohamed
*Letícia Sabatella - Latiffa Rachid
*Cristiana Oliveira - Alicinha
*Débora Falabella - Mel Ferraz
*Marcello Novaes - Xande
*Luciano Szafir - Zein
*Solange Couto - Dona Jura
*Cissa Guimarães - Clarisse
*Marcos Frota - Escobar
*Osmar Prado - Lobato
*Victor Fasano - Tavinho
*Beth Goulart - Lidiane Valverde
*Nívea Stelmann - Ranya Rachid
*Raul Gazolla - Miro
*Juliana Paes - Karla
*Mara Manzan - Odete
*Roberto Bomfim - Edvaldo
*Totia Meirelles - Laurinda
*Eri Johnson - Ligeiro
*Guilherme Karam - Raposão
*Thiago Fragoso - Nando
*Thaís Fersoza - Telminha
*Sérgio Marone - Cecéu
*Viviane Victorette - Regininha
*Maria João Bastos - Amália
*Myrian Rios - Anita
*Francisco Cuoco - Father Matiolli
*Murilo Grossi - Júlio
*Françoise Forton - Simone
*Thalma de Freitas - Carol
*Elizângela - Noêmia
*Perry Salles - Mustafá
*Sebastião Vasconcelos - Abdul
*Carla Diaz - Khadija Rachid
*Stephany Brito - Samira
*Thiago Oliveira - Amin
*Ruth de Souza - Dona Mocinha
*Léa Garcia - Lola
*Andressa Koetz - Soninha
*Ingra Liberato - Amina
*Carolina Macieira - Sumaya
*Sílvio Guindane - Basílio
*Christiana Kalache - Aninha
*Antônio Pitanga - Tião

## Véxase tamén 
### Ligazóns externas
* Páxina Oficial
Célula xigante do corpo estraño

[miniatura|Imaxe histopatolóxica obtida nunha autopsia nun caso de [pneumonía por aspiración nun paciente vello cunha enfermidade neurolóxica debilitante. Obsérvase a reacción de células xigantes do corpo estraño. Tinguidura de hematoxilina-eosina.]]
miniatura|dereita|Reacción de célula xigante do corpo estraño a unha sutrura. Tinguidura de hematoxilina-eosina.
Unha **célula xigante do corpo estraño** é unha célula de gran tamaño formada pola fusión de macrófagos, que se xeran en resposta á presenza no tecido dun corpo estraño grande (estela de madeira, fragmento metálico etc.). Son particularmente evidentes nos implantes que causan inflamación crónica e unha resposta ao corpo estraño.

Nas inflamacións crónicas arredor dun corpo estraño grande, que non pode ser fagocitado, os macrófagos agrúpanse apertándose mutuamente e adquirindo formas poligonais (nese estado reciben o nome de células epitelioides), e fusiónanse formando masas multinucleadas, que son as células xigantes do corpo estraño. En cultivos celulares de macrófagos puros mantidos durante moito tempo pode observarse tamén a reacción de formación de células xigantes na parede de vidro do recipiente de cultivo; neste caso a parede do frasco actuaría como corpo estraño .

As células son multinucleadas e os núcleos están dispostos dunha maneira desorganizada. Isto contrasta co que se observa noutras células xigantes como as de Langhans, nas que os núcleos se dispoñen nas beiras da célula.

## Notas 
## Véxase tamén 
* Célula xigante de Langhans
* Célula xigante de Touton
Longa Marcha 2E

**Longa Marcha 2E** (*Chang Zheng 2E* en pinyin, abreviadamente CZ-2E) é o nome dun modelo da familia de foguetes Longa Marcha.

## Características 
O Longa Marcha 2E foi un lanzador orbital chinés de tres etapas e catro aceleradores deseñado para poñer satélites en órbita baixa terrestre ou en órbita xeoestacionaria. Podía poñer ata 9200&nbsp;kg de carga nunha órbita de 200&nbsp;km de altura ou 3370&nbsp;kg nunha órbita de transferencia xeoestacionaria. Foi retirado do servizo en 1995.

## Historial de lanzamentos 
## Notas 
*
*
Surfin'

"**Surfin**" é unha canción de The Beach Boys, escrita por Brian Wilson e Mike Love. Constitúe a primeira gravación do grupo que entón se chamaba The Pendletones, pero que editou Candix Records como o primeiro sinxelo de Beach Boys (mudándolles o nome) en novembro de 1961, con Luau na cara B, e en 1962 apareceu no álbum ''Surfin' Safari''. The Beach Boys intentaban pensar nalgunha cousa orixinal e creativa sobre a que escribir, e segundo Brian Wilson "Un día, meu irmán Dennis chegou á casa da praia e dixo, 'Oídes, surfear éche realmente grande. Rapaces deberiades escribir unha canción sobre iso."

Na canción Mike Love era o vocalista con Carl Wilson no coro e guitarra, Al Jardine no coro e contrabaixo, Brian Wilson no coro e percusiónn e Dennis Wilson no coro. O sinxelo chegou ao número 75 nos Estados Unidos.

## Notas
Longa Marcha 2F

**Longa Marcha 2F** (*Chang Zheng 2F* en pinyin, abreviadamente CZ-2F) é o nome dun modelo da familia de foguetes Longa Marcha deseñado baixo a dirección de Wang Yongzhi para lanzamentos tripulados e de estacións espaciais.

## Características 
O Longa Marcha 2F é un lanzador orbital chinés de dúas etapas e catro aceleradores deseñado para poñer cápsulas Shenzhou tripuladas ou automáticas e estacións espaciais Tiangong en órbita baixa terrestre. O Longa Marcha 2F é basicamente un Longa Marcha 2E cunha aparencia externa case idéntica pero con modificacións orientadas a redundar os diferentes sistemas do foguete e a fortalecer a estrutura da etapa superior para traballar coa maior carga que supoñen as cápsulas coas súas torres de escape e as estacións espaciais. O foguete é capaz de poñer 8400&nbsp;kg en órbita baixa. A versión usada para orbitar estacións espaciais denomínase **Longa Marcha 2F/G**.

## Historial de lanzamentos 
## Notas 
*
*
*
Hipólito Fariñas Sobrino

**Hipólito Fariñas Sobrino**, nado en Betanzos o 28 de maio de 1960, é un mestre e político galego do PPdeG.

## Traxectoria 
Diplomado en Formación do Profesorado, foi profesor de Educación Primaria e Secundaria. Foi concelleiro e presidente do Comité Executivo Local do Partido Popular de Narón. Foi elixido deputado do Congreso pola provincia da Coruña na V, VI e VII lexislaturas. Foi elixido deputado do Parlamento de Galicia nas autonómicas de 2012.

## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha no sitio web do Congreso dos Deputados
* Ficha no sitio web do Parlamento de Galicia
Antonio Gómez Vázquez

**Antonio Gómez Vázquez**, nado na Coruña o 8 de outubro de 1946, é un enxeñeiro e político galego do PPdeG.

## Traxectoria 
Ingresou en AP en 1986. Foi concelleiro da Coruña (1987-1999). Elixido deputado no Congreso pola provincia da Coruña na IV e V lexislaturas (1989-1995). Dimitiu en 1995, sendo substituído  por Jesús Manuel Pérez Corgos.

## Véxase tamén 
### Bibliografía 
* 

### Ligazóns externas 
*Ficha no Congreso dos Deputados
Jesús Díaz Fornas

**Jesús Díaz Fornas**, nado en Viver (Castelló) o 12 de marzo&nbsp;de 1946, é un avogado e político galego do PSdeG-PSOE. Foi o primeiro alcalde democrático de Noia, entre 1979 e 1987.

## Traxectoria 
Licenciado en Dereito. Encabezou a candidatura do PSdeG-PSOE á alcaldía de Noia nas primeiras eleccións democráticas, a cal foi a máis votada e foi elixido alcalde por maioría simple. Volveu ser elixido nas municipais de 1983, nesta ocasión cunha ampla maioría absoluta. Foi deputado provincial entre 1979 e 1986, cando foi elixido deputado no Congreso pola provincia da Coruña. No 1987 perdeu a alcaldía en favor do nacionalista Pastor Alonso Paz. Foi reelixido deputado nacional nas eleccións xerais de 1989, concorrendo de novo en 1993, se ben nesta ocasión non logrou a acta ata 1995, trala dimisión de Xerardo Estévez, retirándose da primeira liña política tralas xerais de 1996. Dedicouse a partir de entón plenamente ó exercicio da avogacia ata a súa xubilación, e concorreu en postos testimoniais das candidaturas municipais do PSdeG-PSOE en Noia.

## Véxase tamén 
### Outros artigos 
*Eleccións municipais en Noia

### Ligazóns externas 
*Ficha no Congreso dos Deputados
*Entrevista
Ángel Teijeiro Fraga

**Ángel Manuel Teijeiro Fraga**, nado en Ferrol o 27 de setembro de 1942, é un político galego do PSdeG-PSOE.

## Traxectoria 
Catedrático de instituto de Lingua e Literatura Española, foi director do Instituto Feminino de Ferrol (1975-1982). Foi presidente do Ateneo de Ferrol (1980-1984). Foi elixido deputado do Congreso pola provincia da Coruña na II, III e IV lexislaturas (1982-1993). Foi director dos Servizos de Alta Inspección do Estado do Ministerio de Educación en Galicia.

## Notas 
## Véxase tamén 
### Bibliografía 
* 
* 
* 
### Outros artigos 
* Lista de deputados galegos no Congreso desde a Transición
### Ligazóns externas 
*Ficha no Congreso dos Deputados
Manuel Eirís Cabeza

**Manuel Eirís Cabeza**, nado en Sofán (Carballo) o 10 de maio de 1930 e finado no mesmo concello o 23 de outubro de 1992, foi un veterinario e político galego do PPdeG.

## Traxectoria 
Licenciado en Veterinaria pola Universidade de León. Foi presidente do Sindicato da Gandería durante o franquismo e xerente de GAPER e de Sociedades Agrarias de Transformación. Foi deputado no Parlamento de Galicia na I lexislatura (1981-1985). Foi elixido deputado do Congreso pola provincia da Coruña na III e IV lexislaturas (1986-1992). Foi substituído no Congreso por Belén do Campo Piñeiro en 1992.

## Vida persoal 
Casou con Florinda Puñal Carballo e foi pai de Aurora, Jesús, Ana e Luis Eirís Puñal.
## Notas 
## Véxase tamén 
### Bibliografía 
* 

### Ligazóns externas 
* Ficha no Congreso dos Deputados
Julio Padilla

**Julio Padilla Carballada**, nado en Melilla o 30 de xaneiro de 1950, é un avogado e político galego do PPdeG.

## Traxectoria
Licenciado en Dereito. É membro do Corpo Xurídico Militar e coronel auditor, foi vogal do Consello Xeral do Poder Xudicial. Foi elixido deputado do Congreso pola provincia de Lugo na V, VI, VII e VIII lexislaturas (1993-2008). En 2008 foi nomeado fiscal xefe do Tribunal Militar terceiro.

## Notas
## Véxase tamén
### Outros artigos 
* Lista de deputados galegos no Congreso desde a Transición
### Ligazóns externas
*Ficha no Congreso dos Deputados 
*Ficha en galegos.info
Rañura de expansión

miniatura|Rañuras ou Slots PCI (64 bits).

Unha **rañura de expansión**, tamén coñecida polo termo inglés ***slot***, é unha fenda, conector, encaixe ou espazo na  placa base dun computador, que permite conectar diferentes dispositivos expandido as capacidades do sistema. A súa función é ligar os periféricos ao barramento (en inglés *bus*), facendo corresponder as velocidades. Nas placas base encóntranse varias rañuras para o encaixe doutras placas (vídeo, son, módem e rede por exemplo).

## Exemplos de rañuras
* ISA: (Industry Standard Architecture): Que é utilizado para conectar periféricos lentos, como a placa de son e fax módem (16 bits baixa velocidade).
* PCI: Utilizado por periféricos que demanden velocidade, como a placa de vídeo (32 bits, alta velocidade).
* AGP: (Accelerated Graphics Port): Utilizado exclusivamente por interface de vídeos 3D (32 bits, alta velocidade).
* PCI Express: Utilizadas nas placas de vídeo mais modernas, varía de 1X até 32X.

## Notas
## Véxase tamén 
### Outros artigos
* VESA
* EISA
Jesús Busto Salgado

**Jesús Busto Salgado**, nado en Cambados o 12 de outubro de 1943, é un político galego do PPdeG.

## Traxectoria 
Licenciado en Matemáticas, é profesor de Instituto de Bacharelato. Foi Profesor do Colexio San Pablo CEU (Madrid) e profesor de Matemáticas do IES Otero Pedrayo de Ourense. Foi director Provincial do Ministerio de Educación en Ourense (1981-1982). Foi elixido deputado do Congreso pola provincia de Ourense na III e IV lexislaturas (1986-1993). Foi membro da executiva de Centristas de Galicia. Foi director do CIDE (Centro de Investigación e Documentación Educativa) en 1999.

## Vida persoal 
Casou con María Concepción Ramos Salgado.

## Véxase tamén 
### Bibliografía 
* 

### Ligazóns externas 
*Ficha no Congreso dos Deputados
Bouquinistes

[miniatura|Gravado de [Jean Henry Marlet con Adrien Victor Auger, bouquiniste no quai Voltaire (1821).]]
miniatura|*Bouquinistes* de Paris (2007).
miniatura|Postos pechados de *bouquiniste* (2006).
Os ***bouquinistes*** (**libreiros** en lingua francesa) son os vendedores de libros antigos e de ocasión da cidade de París, que teñen os seus postos ás beiras do río Sena: entre pont Marie e quai du Louvre na beira dereita, e entre o quai de la Tournelle e quai Voltaire na beira esquerda.

## Historia 
A tradición dos *bouquinistes* comeza cara ao século XVI cos pequenos comerciantes itinerantes. Logo da presión dos libreiros, en 1649 publicouse un regulamento prohibindo as tendas ambulantes e os escaparates de libros sobre a Pont Neuf. O poder na época tiña unha gran teima teima coa limitación dos mercados paralelos non suxeitos á censura. Segundo a regulamentación de cada momento, os libreiros ambulantes foron expulsados e despois reintegrados aos seus postos.

O emblema tradicional dos libreiros é un lagarto portando unha espada. O lagarto simboliza os libreiros sempre mirando cara ao Sol para vender os seus libros, e a espada representa o seu desexo de acadar a nobre profesión de libreiro, pois a estes lles fora concedido o privilexio de usar a espada.

O termo *bouquiniste* apareceu no dicionario da Academia Francesa en 1789. En 1859 foron definidas as concesións pola cidade de París, e os libreiros puideron establecerse en puntos fixos. Toda persoa tiña dereito a 10 metros, cun pago inicial de 25 F e unha taxa anual de 26,35 F. O horario de apertura estableceuse de sol a sol. Finalmente, en 1930 definiuse o tamaño fixo dos postos.

Instalados ao longo de máis de tres quilómetros ao longo do Sena, nunha zona recoñecida como patrimonio da humanidade pola UNESCO en 1991, os 240 *bouquinistes* de París rexentan os 900 postos verdes, onde hai expostos uns 300.000 libros antigos e de ocasión, así como numerosas revistas, selos e postais para coleccións.

O actual «*Règlement des Bouquinistes*» foi aprobado o 1 de outubro de 1993, sendo alcalde Jacques Chirac.

## Notas 
## Véxase tamén 
### Bibliografía 
* Sybil Canac: *Métiers de Paris, rares et insolites*. Éditions Massin, París, 2008. Con fotografías de Valérie Jacob .

### Ligazóns externas 
* «Bouquinistes de Paris» .
Gran Premio do Canadá de 2012

O **Gran Premio do Canadá de 2012** (formalmente o **2012 Formula 1 Grand Prix du Canada**) foi unha carreira de Fórmula 1 que se celebrou o 10 de xuño de 2012 no Circuíto Gilles Villeneuve, Montreal, Canadá. Foi a sétima carreira do Campionato Mundial de Fórmula 1 de 2012.

## Clasificación 
### Cualificación 
1000px
### Carreira 
### Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos da clasificación.

## Notas 
## Véxase tamén 
### Ligazóns externas
Longa Marcha 3

**Longa Marcha 3** (*Chang Zheng 3* en pinyin, abreviadamente CZ-3) é o nome dun modelo retirado da familia de foguetes Longa Marcha que dá nome a toda unha subfamilia de foguetes.

## Características 
O Longa Marcha 3 era un lanzador orbital chinés de tres etapas deseñado para poñer satélites de ata 4800&nbsp;kg en órbita baixa terrestre e de ata 1400&nbsp;kg en órbita de transferencia xeoestacionaria. A primeira e segunda etapas estaban baseadas no foguete Longa Marcha 2C, alimentado por tetróxido de nitróxeno e UDMH, reusando a maior parte da súa tecnoloxía. A terceira etapa usaba un motor crioxénico alimentado por oxíxeno líquido e hidróxeno líquido que supuxo un grande adianto técnico para a China en canto a motores foguete.

## Historial de lanzamentos 
## Notas 
*
*
Freddy Got Fingered

***Freddy Got Fingered*** é un filme estadounidense dirixido por Tom Green que se estreou no 2001.

## Sinopse 
Un debuxante en paro chamado Gordon vese obrigado a volver a vivir cos seus pais e co seu irmán máis novo Freddy. Cando os seus pais lle piden que se vaia da casa, comeza a lanzar rumores falsos que aseguran que o seu pai abusa sexualmente do seu irmán. Gordon aproveita a situación familiar para realizar unha serie de animación baseada no seu propio fogar.

## Personaxes 
* Tom Green como Gordon "Gord" Brody
* Rip Torn como James "Jim" Brody
* Marisa Coughlan como Betty
* Eddie Kaye Thomas como Frederick "Freddy" Brody
* Harland Williams como Darren
* Anthony Michael Hall como Dave Davidson
* Julie Hagerty como Julie Brody
* Drew Barrymore como Recepcionista de Davidson
* Shaquille O'Neal como Shaquille

## Galardóns e nomeamentos 
* 2001: 5 Premios Razzie, incluíndo peor película, director e actor. 8 nomeamentos.
* 2004: Nomeada ós Premios Razzie: Peor "comedia" en 25 edicións.
* 2009: Nomeada ós Premios Razzie: Peor filme da década.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity